# KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2022. január 26-i ülésére)

**TÁRGY:** **A Kulturális, Turisztikai és Sport Bizottság tagjának MEGVÁLASZTÁSA**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43. §. (3) bekezdésében foglaltak alapján a képviselő-testület az alakuló vagy az azt követő ülésen a polgármester előterjesztése alapján megválasztja a bizottság vagy bizottságok tagjait. A bizottságokat, a bizottságok tagjainak számát, a bizottságok feladat- és hatáskörét, működésük alapvető szabályait az önkormányzat szervezeti és működési szabályzatáról szóló 24/2013. (XII.19.) önk. rendelete alapján határozza meg. A képviselő-testület a bizottságok tagjait 137/2019 határozatában foglaltak szerint megválasztotta.

Gmoser András önkormányzati képviselő 2021. december 22. napján elhunyt, ezért önkormányzati képviselői megbízatása az Mötv. 29. § (1) bekezdésének i) pontja alapján megszűnt.

Az Mötv. alábbi rendelkezése értelmében:

„58. § (1) A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és - az elnökkel együtt számított - tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.”

Gmoser András önkormányzati képviselő a Kulturális, Turisztikai és Sport Bizottság tagja volt. A bizottság törvényes működésének biztosítása céljából új bizottsági tag megválasztása szükséges.

A Kulturális, Turisztikai és Sport Bizottság tagjának Horváth János Endre önkormányzati képviselőt javaslom.

A Kulturális, Turisztikai és Sport Bizottság két tagjának személye nem változik. A határozat-tervezetben foglaltak elfogadása esetén a bizottság összetétele: Filus Tibor elnök, Horváth János Endre képviselő és Fodor Tamás tag.

A fentiek alapján javasolom, hogy a Képviselő-testület a Kulturális, Turisztikai és Sport Bizottság új tagjának személyéről a határozat-tervezetben foglaltaknak megfelelően döntsön.

**Kiskőrös, 2022. január 18.**

 **Domonyi László s.k.,**

 **polgármester**

**HATÁROZAT-TERVEZET**

A Képviselő-testület

1. megállapítja, hogy Gmoser András önkormányzati képviselő megbízatása az Mötv. 29. § (1) bekezdésének i) pontja alapján 2021. december 22. napján megszűnt, ezért a Kulturális, Turisztikai és Sport Bizottságba új tag megválasztása szükséges.
2. a Kulturális, Turisztikai és Sport Bizottság új tagjának Horváth János Endre önkormányzati képviselőt választja meg.

**Felelős:** polgármester

**Határidő:** azonnal